KOMISJONI TEATIS EUROOPA PARLAMENDILE (esitatud Euroopa Liidu toimimise lepingu artikli 294 lõike 6 alusel) nõukogu seisukoha kohta, seoses nõukogu seisukohaga Euroopa Parlamendi ja nõukogu määruse (millega kehtestatakse üleminekukord liikmesriikide ja kolmandate riikide vahel sõlmitud investeeringuid käsitlevate kahepoolsete lepingute jaoks) vastuvõtmise kohta /* COM/2012/0603 final - 2010/0197 (COD) */





2010/0197 (COD) KOMISJONI TEATIS EUROOPA PARLAMENDILE (esitatud Euroopa Liidu toimimise lepingu artikli 294 lõike 6 alusel) nõukogu seisukoha kohta, seoses nõukogu seisukohaga Euroopa Parlamendi ja nõukogu määruse (millega kehtestatakse üleminekukord liikmesriikide ja kolmandate riikide vahel sõlmitud investeeringuid käsitlevate kahepoolsete lepingute jaoks) vastuvõtmise kohta 1. Taustteave Euroopa Parlamendile ja nõukogule ettepaneku edastamise kuupäev (dokument KOM(2010) 344 (lõplik) – 2010/0197/COD) || 7/07/2010 Euroopa Parlamendi arvamuse kuupäev, esimene lugemine || 10/05/2011 Nõukogu seisukoha vastuvõtmise kuupäev || 4/10/2012 2. Komisjoni ettepaneku eesmärk Lissaboni lepinguga on kehtestatud liidu ainupädevus välismaiste otseinvesteeringute valdkonnas osana ühisest kaubanduspoliitikast. Vastavalt Euroopa Liidu toimimise lepingu artiklile 2 võib valdkonnas, kus liidule on antud ainupädevus, õiguslikult siduvaid akte menetleda ja vastu võtta ainult liit. Kuna Euroopa Liidu toimimise lepingus ei ole liikmesriikide kahepoolsete investeerimislepingute staatust selgitavat üleminekukorda eraldi sätestatud, seab komisjon oma ettepanekuga eesmärgi tagada õiguskindlus nende lepingute alusel tegutsevate investorite jaoks, lubades liikmesriikide ja kolmandate riikide vahel sõlmitud investeeringuid käsitlevatel kahepoolsetel lepingutel edasi kesta, ning samuti luua mehhanism, millega saaks teatavatel tingimustel anda liikmesriikidele loa tulevikus selliste lepingute üle läbi rääkida ja neid sõlmida. 3. Märkused nõukogu seisukoha kohta Seisukoht, mille nõukogu võttis pärast esimest lugemist, väljendab täielikult 29. mail 2012 nõukogu, Euroopa Parlamendi ja komisjoni kolmepoolsel kohtumisel saavutatud kokkulepet. Selle kokkuleppe põhipunktid on järgmised: – selgitada enne Lissaboni lepingu jõustumist allkirjastatud liikmesriikide kahepoolsete investeerimislepingute staatust liidu õiguses, kinnitades, et need lepingud võib jõusse jätta (või jõustada), kuni need asendatakse liidu investeerimislepinguga; – kehtestada tingimused, mille alusel võib liikmesriikidele anda loa sõlmida ja/või jätta jõusse enne Lissaboni lepingu ja käesoleva määruse jõustumist allkirjastatud kahepoolsed invsteerimislepingud; – tõhustada tingimusi ja menetlusi, mille alusel võib liikmesriikidele anda loa muuta või sõlmida kahepoolseid investeerimislepinguid kolmandate riikidega pärast käesoleva määruse jõustumist; – tagada, et liikmesriikide õigus investeerimislepinguid jõusse jätta või kolmandate riikidega kahepoolseid investeerimislepinguid sõlmida või nendega sel teemal läbirääkimisi alustada, ei takistaks tulevikus liidul investeerimislepinguid sõlmida või nende üle läbi rääkida; – anda komisjonile kooskõlas määrusega (EL) nr 182/2011 käesoleva määruse rakendusvolitused ja alustada nõuandemenetlust määrusega ettenähtud loa andmist käsitlevate otsuste vastuvõtmiseks. Komisjon toetas täielikult kolmepoolsel kohtumisel saavutatud kokkulepet. 4. Deklaratsioonid Komisjon nõustub nõukogu, parlamendi ja komisjoni ühisdeklaratsiooniga selles osas, et komiteemenetluse kasutamist kõnealuse määruse vastuvõtmisel ei tule käsitada pretsedendina tulevikus selliste õigusaktide vastuvõtmise puhul, millega antakse liikmesriikidele luba toimida liidu ainupädevusse kuuluvates valdkondades, ja et nõuandemenetluse kasutamist ei tule käsitada pretsedendina tulevikus rakendusaktide vastuvõtmise puhul ühise kaubanduspoliitika raames. 5. Kokkuvõte Komisjon nõustub nõukogu seisukohaga.